<classify> Walimu hao ambao ni kutoka klabu mbalimbali za Zanzibar watakuwa wakipatiwa mafunzo hayo na Kocha wa Makipa kutoka Klabu ya Simba, Idd Salum ambaye ni raia wa Kenya.Akizungumzia kozi hiyo, Mkurugenzi wa Ufundi wa ZFA Taifa, Masoud Attai alisema kozi hiyo itawashirikisha walimu wa makipa kutoka kwa baadhi ya klabu za Ligi Kuu na baadhi za Daraja la Kwanza, ambapo alisema kuwa huu ni mwanzo, lakini baadaye watafanya kwa madaraja yote.Attai alisema kozi hiyo inafanyika kwenye Uwanja wa Amaan ambayo itakwenda kwa hatua tatu, ikiwemo mafunzo ya vitendo, nadharia pamoja na mtihani kwa siku ya mwisho ambapo watakaofaulu watapatiwa vyeti.Alisema wameamua kuleta kozi hiyo ili kuondoa kuwa mwalimu mmoja kufundisha katika sehemu zote jambo ambalo sio zuri hasa katika wakati huu wa sayansi na teknolojia.Katika mpira wa sasa ambalo tunakwenda nalo ni lazima kipa afundishwe na kocha mmoja lakini wanafundishwa na makocha watano, tumezowea kocha huyo huyo anafundisha timu huyo huyo anafundisha makipa, tukitizama kwa programu za sasa inakua ngumu sasa tumeliweka hilo sawa kwa sababu tunakwenda na wakati, alisema.Kwa upande wake, Katibu wa Chama cha Makocha Zanzibar, Ali Abdalla Hassan alisema kozi hiyo imepangwa ifanyike usiku baada ya mkufunzi huyo kusema kuwa muda wa asubuhi na mchana hana nafasi.Hata hivyo, alisema wamo katika maombi kwa uongozi wa uwanja kwa kuwapatia darasa ambalo litakuwa likisomeshwa muda huo huku mazoezi ya vitendo wakitarajiwa kufanyika nyakati nyingine.  <topic>: michezo 